Hei mitt navn er Vivienne Lumayag og jeg jobber på Karrieresenteret ved Universitetet i Oslo. Jeg skal
holde dette webinaret her i dag der jeg snakker om nettverk og hva er egentlig greia med nettverk?
Før jeg begynner så har jeg lyst til å fortelle en liten funfact om meg selv og det er at jeg har
jobben som karriereveileder på Universitetet i Oslo i dag nettopp på grunn av nettverk. Da jeg
var student på NTNU for noen år siden så knyttet jeg kontakter med de jeg møtte som gikk i kullet over
meg, kullet under meg og samme kull på LinkedIn. Så begynte å jobbe andre plasser og da Karrieresenteret skulle
lyse ut en stilling, så Lyste de den bare ut på LinkedIn.
Og da var det nettopp fordi jeg hadde knyttet kontakt med ei jeg ble kjent med i studietiden som
tilfeldigvis også jobbe på Karrieresenteret som gjorde at jeg fikk den jobben jeg har i dag. Det
handler rett og slett om at jeg tok kontakt med henne for å sanke mer informasjon om
stillingen og den informasjonen brukte jeg i jobbsøkerprosessen både det dajeg skrev CV, søknad og var
på jobbintervju hos Karrieresenteret. Husk at studietiden er en unik mulighet for deg til å knytte
kontakter innafor det fagfeltet du studerer. Du vet aldri hvem som er den neste som kan hjelpe deg
med en jobb i fremtiden. Derfor tenker jeg det kan være fint å ha et bevisst forhold til dette med
nettverk.
Jeg tenkte å starte denne presentasjon ved å si litt om hvorfor det her med nettverk er viktig.
Vi vet jo det at mange jobber som ikke blir lyst ut. Noen sier det er så mye som 70 prosent av
stillingene som aldri kommer ut på utlysnisngsmarkedet. Hvordan får disse personene her da de
jobbene? Jo, ofte er det da enten via nettverk eller fordi de kanskje ha kontaktet arbeidsgiver
direkte selv om de ikke har en utlyst stilling.
Det er jo en risiko når man ansetter en person. Derfor er det slik at folk gjerne anbefaler eller
ansetter folk de kjenner og stoler på. Og da kan du gjerne bli tipset til en stilling hvis du har noen i
nettverket ditt som kjenner til deg og din kompetanse.
Dette med nettverk er også viktig fordi det gjør at du kan få mer informasjon enn det du i
utgangspunktet har tilgang på. Det var jo det jeg fortalte om en i stad da jeg søkte på den jobben her-
at jeg fikk henta inn mer informasjon fordi jeg kjente noen som allerede jobba på Karrieresenteret
og brukte det i rekrutteringsprosessen.
Dette med nettverk er jo at du kan også få tips og muligheter eller relevante personer du kan snakke
med hvis andre vet hva du gjerne kunne tenke deg å jobbe med så vil det være fint å kunne bruke
nettverket sitt for å bare innhente mer informasjon også.
Nettverk er også nyttig når du trenger deg enten inspirasjon, råd eller hjelp i
jobbsøkerprosessen. Så det er flere grunner til at dette er et viktig tema og at det kan være lurt
å være bevisst på hvordan du driver med nettverksbygging i løpet av studietiden din.
Det kan hende du tenker at jeg har jo ikke jobbet så mye med nettverksbygging tidligere, men da har jeg
lyst til å minne deg på at du allerede er godt i gang!
Bare tenk på hvem du har rundt deg, alle du kjenner til, vet om- det er en del av nettverket ditt.
Her er noen eksempler på folk som kanskje er i nettverket ditt allerede: Det kan enten være de du
studerer sammen med. Kanskje tar du et kurs innenfor et annet fagfelt, så selv om du ikke tar hele
studieretningen din sammen med dem, så er de også en del av ditt nettverk. Alle studenter du møter på i
studietida og samhandler med kan være potensielle kontakter som kan hjelpe deg med å få jobb en gang
i fremtiden.
Du har kanskje en deltidsjobb eller du har hatt andre jobber tidligere, så husk at kollegaer og
ledere også er en del av nettverket ditt. Da gjelder det både de du jobber
sammen med nå eller de du har jobbet sammen med tidligere.
Familie og venner er jo også en del av nettverket ditt. Selv om de kanskje ikke holder på med akkurat
det fagfeltet du er interessert i, så kan de være viktige personer med tanke på å utforske
jobbmuligheter en gang senere også.
Hvis du har noen fritidsinteresser, så møter du og gjerne folk der også. Det er og en del av nettverket
ditt.hvis du er med i en forening eller engasjerer deg i forbindelse med andre ting, så husk at
det også kan være viktige personer for deg en gang i fremtiden.
Men det trenger ikke være sånn at det er bare de du kjenner allerede nå som er en del av nettverket
ditt. Husk at når du kjenner noen så har du også tilgang til deres kontaktnett og deres nettverk.
Derfor kan det være fint å huke at du har faktisk tilgang til veldig mange personer fordi
kanskje du kan spørre en venn av deg: Kjenner du noen jeg kan snakke med i forbindelse med
denne tematikken her?
Hvis du ikke har helt det nettverket du ønsker deg innenfor, kanskje den retningen du ønsker å
jobbe- så er det ingenting i veien for å oppsøke aktuelle arbeidsgivere som du er nysgjerrig på, sånn
at de kan bli en del av nettverket ditt hvis de ikke er det allerede.
OK, så du har allerede et godt nettverk, en påminner om det. Hvordan kan du så bruke nettverket ditt?
Du kan jo tenke på nettverk som at du får utvidet dine kunnskaper enda mer og det å ha tilgang til
andre personer. Her er noen eksempler på hvordan du kan bruke nettverket ditt på en smart måte.
Du kan for eksempel få informasjon om ulike bransjer eller bedrifter som du kanskje ikke visste så
mye om tidligere. Du kan også få informasjon om hvilke krav som stilles for en bestemt jobb som du
kunne tenke deg en gang i fremtiden.
Noen ganger kan være fint å bruke nettverket sitt for å få tilbakemelding eller en vurdering av din
kompetanse. Kanskje kan de si noe om hva du eventuelt trenger å gjøre for å skulle kvalifisere deg til
den jobben senere eller om du allerede er godt nok kvalifisert for akkurat den jobben.
Sørg også for at andre kjenner til deg og din jobbmotivasjon eller jobbsituasjon- hva er det du
har lyst til å jobbe med senere? Hvis du har sagt det høyt til andre så vil de kanskje ha øyne og øre
opp for deg. Så når de hører om en mulighet som kunne være aktuell for deg, så kan det hende
at de gir deg et tips med en gang de får høre om noe som kan være nyttig for deg.
Nettverket ditt kan også brukes på den måten at du kan komme i betraktning til
ledige jobber som er litt mer indirekte. Hvis en arbeidsplass for eksempel skal lyse ut en stilling
så kan du bli anbefalt å søke på nettopp den stillingen fordi de kjenner til deg og din kompetanse
og du vil kanskje han fortrinn der allerede.
OK, så jeg har gitt en liten introduksjon til det her med nettverk. Du er allerede godt i gang, du har
mange i nettverket ditt allerede. Det er ikke sikkert du er like bevisst eller klar over hvem du har i
ditt nettverk. Derfor har jeg laget en oppgave som du gjerne kan løse enten ved å trykke på pause i denne
videoen eller du kan løse oppgaven etter du har sett denne videoen.
Hensikten med denne oppgaven er å kartlegge nettverket ditt og finne eventuelle områder
hvor du ønsker å utvide ditt nåværende nettverk.
Her har jeg skrevet ned tre punkter som du kan forsøke deg på. Punkt nummer en: Det kan handle om å
skaffe deg en oversikt over ditt nåværende nettverk. Kanskje Kan du lage et lignende kart som det er en
figur av her hvor du skriver på: Hvem er det jeg kjenner fra studiet? Fra familie?
Hvem er det jeg har i familien min og venner. For bare å få først oversikt over ditt
nåværende nettverk og i trinn nummer to, så kan du jo se litt opp mot: Hvordan er nettverket mitt nå
med tanke på den retningen jeg ønsker å gå senere?
Kanskje er det noen mangler hvis du vet at du for eksempel vil jobbe i departementene en gang, men du
har ingen i nettverket ditt akkurat nå som jobber der. Da kan det være fint å bare bli klar over det.
Her er det et hull i mitt nettver. I trinn nr 3 så kan du jo prøve å lage en plan for hvordan
du skal fylle dette hullet. Går det an å høre med de du allerede har i nettverket ditt for å
spørre den: Kjenner du noen som for eksempel jobber i departementene sånn at du kan komme i kontakt
med dem?
Det her er en øvelse jeg anbefaler at du gjør for å bli litt bevisst på nettverket ditt og
eventuelt potensielle områder hvor kan være fint å utvide det eller forbedre det.
Det er mange som synes at det er med nettverksbygging kan virke litt kleint og føler seg litt ukomfortabel
når det gjelder nettverksbygging. Så jeg har noen tips til deg på hvordan du kan tenke og gå frem når
det kommer til dette med nettverk som kanskje vil senke terskelen litt og gjøre det litt enklere.
En metafor jeg liker å bruke det er at det går an å tenke på nettverksbygging som når
du flytter inn i et nytt nabolag. Når du flytter inn i et nytt nabolag og får nye naboer så går du
ikke nødvendigvis til naboen din med en gang for å spørre "Hei, kan jeg låne sukker jeg har glemt det til
bakingen min", men når du kommer dit så vil du kanskje si hei første i omgang. Og neste gang dere møtes, så kanskje
vil dere snakke litt mer, og etterhvert så vil relasjonen utvikle seg. Så dette her med nettverksbygging
skjer kanskje litt mer skritt for skritt og sånn går det kanskje an å tenke med det nettverket
du har allerede.
Tenk på den studenten du møtte i forrige seminar. Dere snakket litt der, kanskje går det an å følge
opp den kontakten senere sånn at denne relasjonen kan utvikle seg og dere kan bli bedre kjent med
hverandres kompetanse og hva dere ønsker for jobb og karriere videre framover.
Det er jo også mange som synes at det er nettverksbygging kan være litt kleint fordi de
tror at jeg skal imponere den jeg snakker med, nå skal jeg skryte av meg selv. Og da er jeg helt
enig, da kan det fort bli en litt klein situasjon. Derfor er tipset mitt til deg at du heller kan
fokusere på dine interesser eller din lidenskap i stedet for å føle at du må imponere dem.
Hvis du snakker med en potensiell arbeidsgiver så er det kanskje en grunn til at du snakker med denne
arbeidsgiveren? Hvis det er en arbeidsgiver som jobber med miljø og klima så vil dere nok ha en
felles interesser der. Fokuser på hvorfor er du så interessert i dette og la diskusjonen holde
seg rundt det.
Det kan jo være et tips, i stedet for at du skal føle at du må imponere den du snakker med, å skape en
samtale som handler om den andre personen og den andres interesser og ved at du stiller spørsmål til dem.
Hvordan kan du hit du er i dag? Hvilke valg er det du har tatt i karrieren din som du er fornøyd
med? Valg du ikke er fornøyd med? Når du begynner å stille disse spørsmålene her til vedkommende, så
vil kanskje de også begynne å stille spørsmål tilbake til deg. Og da kan du slippe litt den
tankegangen om at du må imponere den du snakker med.
Til slutt så kan det være fint å ha litt i bakhodet: Hva kan jeg gjøre for mine kontakter? Det
er Pay It Forward- tankegangen jeg tenker på her. Hvis du snakket med en person i
nettverket ditt så kan du se på: Er det noe de står i nå dhvor de trenger noe tips eller
innspill? Er det noe her du kan bidra med? Så vil det gjerne kunne gjøre at de kan gjøre en
tjeneste for deg en gang senere.
Også har jeg tips nr 2 når det kommer til det her med nettverk og nettverksbygging. Det handler
rett og slett om å be om informasjon. Ikke nødvendigvis spør om en jobb med en gang. Det blir
plutselig veldig forpliktende. Og da blir det ofte "Nei, vi har ikke noe jobb til deg" og er så ikke interessert i å
ta en prat. Kanskje kan det være lurt å heller spørre om innsikt eller informasjon fordi
arbeidsgiver eller andre mennesker vil gjerne føle at de kan bidra og hjelpe andre og da er det fint
å kunne bidra med nettopp informasjonsdeling. Så tipset her er å starte med spørsmål eller noe du
ønsker informasjon om fordi vi vet det at andre liker gjerne å hjelpe folk. Det kan være en fin
inngangsport til å utvide og vedlikeholde nettverket ditt.
Når du har identifisert hva du ønsker mer informasjon, så blir neste tips: Finn rett person.
Hvem er det som med stor sjanse kan hjelpe meg med å finne svar på de spørsmålene jeg lurer på?
Kanskje er det noen som allerede er i ditt nettverk eller kanskje er det noen som
kjenner noen som kjenner noen og at du kan få tilgang til andres nettverk ved å si hva du ønsker
informasjon om?
Eller kan det rett og slett være at du finner den rette personen ved å oppsøke nye kontakter? Enten
via LinkedIn eller via jobbannonser. Det kan jo være at du finner en ultimat jobb på finn.no.
Hvor du ser at dette her er jo den jobben jeg ønsker meg fremtiden, men det er fortsatt et år til jeg
er ferdig med studiene mine. Da går det an å ta kontakt med den som står som kontaktperson i den
jobbannonsen og de vil kanskje kunne gi deg nyttig og relevant informasjon som du kan få bruk for
senere.
Få tak i informasjon. Still gode spørsmål. Det kan være gode tips. Noen ganger kan
være litt vanskelig å komme på hvilke spørsmål det skal være. Så jeg tatt med noen eksempler her på
hva du kan spørre arbeidsgivere om.
Noen ganger kan det være nyttig å bare høre med arbeidsgivere: Har dere noen form for internship,
sommerjobb eller en deltidsjobb? Det går an å sanke informasjon om hvordan er rekrutteringsprosessen
hos dere?
En veldig god ting jeg liker, fordi jeg snakker med mange studenter som sier de har gjerne lyst
til å jobbe hos akkurat den bedriften når jeg er ferdig, og det er ingenting i veien for å ta kontakt
med de allerede nå, selv om du er tidlig i studieløpet, og spørre de. Hvis du skulle gi meg et virkelig
godt tips for at jeg skal kunne kvalifisere meg til en jobb hos dere, hva ville det ha vært? Kanskje
kan du der også få nyttig informasjon om hvordan det er lurt å legge opp resten av studietiden, sånn
at du øker sjansene for å få akkurat den jobben du vil ha når du er nyutdannet.
Det går også an å spørre arbeidsgiver om hva som er typiske arbeidsoppgaver hos dere for noen som har
den studiebakgrunnen som jeg kommer fra? Da får du å litt mer innblikk i hva som venter deg hvis
du skulle søke jobb akkurat der.
Flere studenter lurer også litt på- må jeg kanskje ha et årsstudium i det eller et kurs i det for å kunne
kvalifisere meg for en jobb hos akkurat den arbeidsgiveren? Da kan være lurt å spørre
arbeidsgiver direkte om det er noe anbefalinger de har til kompetansepåfyll som vil gjøre deg mer
aktuell som en kandidat til akkurat den stillingen.
Og så snakker jeg med studenter hver uke der hvor noen av og til lurer litt på hvilke muligheter
har jeg med en bachelor kontra master? Da kan det også være lurt å spørre arbeidsgiver
direkte sånn at du får et bilde av for eksempel hvilke oppgaver du får hvis du har en bachelorgrad
eller hvilke oppgaver du kvalifiserer deg for hvis du har en mastergrad. Det kan hjelpe deg med å ta en
avgjørelse på om du ønsker å gå videre med master eller ikke.
Så har jeg en oppgave til dere her også. Du kan enten sette videoen på pause eller gjøre oppgaven
etterpå, men her er tipset mitt til deg. Skriv ned fem spørsmål som du ønsker å få svar på.
I den forrige sliden viste jo egentlig bare noen eksempler på spørsmål, men det kan jo hende
at du lurer på noe helt annet? Så prøv å formulere 5 åpne spørsmål. Åpne spørsmål som inviterer
arbeidsgiver eller den i nettverket ditt til å fortelle mer i stedet for lukka
spørsmål som bare er et ja eller nei. Prøv å se om du kan finne fem spørsmål som du ønsker svar på.
For hvert spørsmål du ønsker svar på, så kan du også skrive ned hvem du tror at kan hjelpe
deg med å finne svar på dette spørsmålet. Hvem kan du kontakte for å komme et steg videre og få
litt mer informasjon enn det du allerede hadde fra før av?
Jeg har noen praktiske tips i forbindelse med nettverksbygging. Det handler rett og slett
om at du bare tenker over om du ønsker å be om et fysisk møte? Ønsker du et telefonmøte eller
et videomøte?
Så når du har et nettverksmøte, enten med noen i nettverket ditt eller da fått kontakt med arbeidsgiver så kan
det være greit å bare være klar over at det gjerne da består av tre faser. En forberedelse der du
prøver å finne ut av hva er målet med dette møtet? Hva er det jeg ønsker svar på? Kan jeg forberede noen spørsmål til
vedkommende? Og så skal du gjennomføre møtet og få personen til å snakke om seg selv. Sørg
for at du stiller de spørsmålene du har forberedt og kanskje går også an å la personen
stille spørsmål tilbake også .
Til slutt kan det være fint å ha en plan for oppfølging. Etter at du har hatt et nettverksmøte
kan være fint å være klar over hvordan følger jeg opp det her videre? Kanskje snakket du med noen
der du fikk nevnt hva du skriver masteroppgave om? Så kan du for eksempel tilby deg å sende
masteroppgaven din til personen etterpå som en slags oppfølging av det møte dere nettopp har hatt.
Så når du inviterer til et nettverksmøte så vil jeg tipse deg om å prøve å være kort og konsis.
Da kan du for eksempel stille spørsmål om: Har du 30 minutter til å fortelle meg mer om hvordan
det er å være konsulent i akkurat denne bedriften?
Som jeg nevnte tidligere så kan være et fint tips å få personen til å snakke om seg selv ved å
stille de spørsmålene du har forberedt i forkant. Et ultimat tips for å nettopp utvide nettverket
ditt enda mer, det kan være å spørre vedkommende: Har du noen tips til hvem jeg vil snakke med
etter dette møtet? For da vet den personen litt hva du interesserer deg, for hva du er
nysgjerrig på og du vil få tilgang til nettverket til den andre personen også.
Vi gjennomfører karriereuka på Universitetet i Oslo en gang i året. Her har du noen tips til hva det
kan være lurt å gjøre når karriereuka kommer. Først skaff deg en
oversikt over hvilke arbeidsgivere er det som kommer til karriereuka i år. Prøv å stille deg selv
spørsmålet: Hva er jeg nysgjerrig på eller er noe jeg trenger mer informasjon om?
Så kan du gjerne se om du får formulert noen spørsmål som du kan stille disse
arbeidsgiverne.
Tenker over din kompetanse og dine motivasjon for å kunne reflektere litt:
Hvis jeg er nysgjerrig på å jobbe i den bedriften, hva er det jeg egentlig kan tilby de av kunnskaper,
kompetanse, ferdigheter som jeg har opparbeidet meg tidligere
Så kan det være fint å lage en plan for hvordan du eventuelt følger opp det i etterkant.
Da har jeg gitt deg noen tips til gode forberedelser du kan gjøre i forbindelse med karriereuka. Her har vi
også et skjema som du kan bruke og det kan være fint å bruke for å skaffe deg selv oversikt
over hvilke virksomheter som kommer, hva er det jeg lurer på, hva er det jeg kan tilby dem? Når de har
bedriftspresentasjoner så kan du også ta litt notater rundt hva du har fått informasjon om.
Så vil jeg bare anbefale deg, på bakgrunn av det jeg snakket om nå, å ha et bevisst forhold
til nettverksbygging. Det trenger ikke å være så stort og komplisert, men det kan være
fint å være klar over hvordan kan jeg bruke studietiden min effektivt videre for å
kunne sørge for at det gi meg jobbmuligheter senere. Da kan det være greit å tenke over spørsmål
som: Hvordan skal jeg samle de kontaktene her? Kanskje kan du være et tips å bruke nettopp
LinkedIn. Når du har møtt noen på et seminar, så kan det være fint å for eksempel søke på LinkedIn
og legge de til som kontakt med en gang. Det er litt vanskelig å huske på når du er ferdig- hvem
var det jeg møtte i seminargruppe for to år siden? Kanskje går det også an, hvis har blitt kalt inn på et
intervju, men kanskje ikke fikk jobben i den omgangen at du knytter kontakter med den arbeidsgiverne
du møtte på intervjuet. Det går også an å gjøre via LinkedIn.
Det kan være fint å sette seg et mål for hvordan du skal jobbe med nettverksbygging videre framover.
Hvilke kontakter er det ønsker å skape og hvor er det jeg eventuelt finner de? Er det på
fagseminarer eller er det på karrieredager eller er det i det studiemiljø som jeg allerede er en del av?
Det kan også være fint å ha en liten plan for hvordan skal du utvide nettverket ditt. Kanskje går det
an å tenke at jeg skal prøve å skaffe meg en ny kontakt hver måned. Det trenger ikke være noe mer enn
det. Du får sette et mål som passer for deg.
Det kan være fint å være klar over at jo flere som vet om hva du er nysgjerrig på, hva du
ønsker, hva du har av kompetanse, jo flere øyne og ører der ute har du som vil kunne være oppmerksomme på
de jobbmulighetene som er der. Vi vet også at hvis du har sagt målet ditt høyt, for eksempel
at jeg vil veldig gjerne jobbe i en interesseorganisasjon når jeg er ferdig med studiene mine, så øker
også sjansen for at det faktisk blir en virkelighet.
Vi har kommet til veis ende i dette webinaret og jeg lyst til å bare gjøre en kort oppsummering av
det jeg har pratet om den siste tiden.
Først anbefaler jeg å kartlegge nettverket ditt. Hva er det du har av nettverk allerede.
Hvor ønsker du å utvide nettverket ditt og på bakgrunn av kartleggingen så lag gjerne en plan. Hva kan
være et godt neste skritt videre. Hvis du synes det er litt vanskelig å vite hva som kan være en plan
videre eller hva kan være mitt neste steg så går det an å booke en veiledningstime hos oss på
Karrieresenteret der hvor vi kan snakke om nettopp det.
Nettverksbygging trenger ikke være så stort og skummelt. Husk at du skal ha det
gøy med rett mind-set på at relasjoner bygges skritt for skritt, jeg vet aldri hvilke
muligheter som kommer ut av det her senere. Derfor kan det også være lurt å ta en sjanse.
Jeg snakket med en student for ikke så veldig lenge siden som hadde et bestemt firma hun gjerne vil
jobbe og hun var ferdig med bachelorgraden sin og skulle vurdere ulike master-retninger, men visste
ikke helt hvilken master-retning er det som vil føre meg til en sånn type jobb som de holdt
på med denne bedriften. Og det hun gjorde var å ta kontakt med bedriften og fortelle
om situasjonen sin.
Da fikk hun tips tilbake både på hvilke type master-retninger som passer om hun skulle gå i
den retningen og det viste seg faktisk også at den bedriften trengte litt ekstra kapasitet. De
hadde så mye å gjøre at de tilbød studenten en liten deltidsjobb ved siden av for å
kunne hjelpe dem med noen oppgaver som de hadde til overs. Ved å ta en sjanse så kan det åpne opp
for muligheter du ikke visste om på forhånd og det er nettopp det som kan være en fin ting å ha med
seg videre. Jeg håper du fått noen gode tips og triks på hvordan senke terskelen for
nettverksbygging. Hvordan være klar over at det er en viktig del for oss å kunne skape gode
muligheter senere og da vil jeg bare ønske deg masse lykke til videre i studietiden og med å
bygge nettverk fordi det kan skape drømmejobben din
den dagen du er ferdig som student.